सलमान खान और दिशा पटानी की 'भारत' में केमिस्ट्री देख सिनेमाहॉल में यूं मचा हंगामा, वायरल हुआ Video  
पर्दे पर सलमान खान और दिशा पटानी को देख खुश हुए फैंस
सिनेमा हॉल में ही स्लो मोशन गाने पर नाचने लगे दर्शक
सिनेमा हॉल का वीडियो सोशल मीडिया पर हुआ वायरल
ईद के दिन रिलीज हुई सलमान खान (Salman Khan) की फिल्म 'भारत' (Bharat) जल्द ही 100 करोड़ के क्लब में शामिल होने वाली है. बॉलीवुड के भाईजान सलमान खान  (Salman Khan) ने अपने फैंस और दर्शकों का दिल एक बार फिर जीत लिया है. फिल्म  'भारत' (Bharat) का 'स्लो मोशन' सॉन्ग लोगों को खूब पसंद आ रहा है. सलमान खान (Salman Khan) और दिशा पटानी (Disha Patani) के गाने 'स्लो मोशन' (Slow Motion) के रिलीज होने के बाद से ही सलमान खान  (Salman Khan) के फैंस की 'भारत' (Bharat) के लिए एक्साइटमेंट बढ़ गई थी. हाल ही में सोशल मीडिया पर एक वीडियो वायरल हुआ है, जिसमें पर्दे पर सलमान खान (Salman Khan) और दिशा पटानी (Disha Patani) को देखते ही उनके फैंस मस्ती में नाचने लगते हैं. 

#bharat#slowmotion
A post shared by  disha patani (paatni) (@dishapatani) on Jun 6, 2019 at 2:40am PDT
सलमान खान (Salman Khan) की फिल्म 'भारत' (Bharat) ने भी उनके फैंस का दिल जीत लिया है. इस बात का सबूत है बॉलीवुड एक्ट्रेस दिशा पटानी  (Disha Patani) द्वारा शेयर किया गया वीडियो है. 'भारत' में नजर आईं दिशा पटानी ने अपने इंस्टाग्राम अकाउंट पर एक वीडियो पोस्ट किया है, जिसमें सलमान खान के फैंस नाचते नजर आ रहे हैं. इस वीडियो में देखा जा सकता है कि जैसे ही पर्दे पर 'स्लो मोशन' सॉन्ग शुरू होता है, सिनेमा हॉल में बैठे तमाम दर्शक मस्ती में झूम उठते हैं. वीडियो से पता चलता है कि सलमान खान के फैंस उनकी और दिशा पटानी की जोड़ी को काफी पसंद कर रहे हैं. 
Thank you for your immense love #bharat
A post shared by  disha patani (paatni) (@dishapatani) on Jun 5, 2019 at 8:04pm PDT
इससे पहले भी दिशा पटानी (Disha Patani) ने सिनेमा हॉल की कुछ फोटो पोस्ट की. इन फोटोज में पर्दे पर 'स्लो मोशन' गाना चल रहा है और वहां बैठे दर्शक सलमान खान  (Salman Khan) और दिशा पटानी की फोटो ले रहे हैं. इंस्टाग्राम पर फोटो शेयर करते हुए दिशा पटानी ने लिखा 'इतने ढेर सारे प्यार के लिए आप सबका धन्यवाद.' बता दें कि फिल्म  'भारत' (Bharat) में सलमान खान के साथ लीड रोल में कैटरीना कैफ हैं. इसके अलावा फिल्म में तब्बू, जैकी श्रॉफ, सुनील ग्रोवर, नोरा फतेही और दिशा पटानी जैसे कलाकार भी नजर आएंगे. भारत की शानदार ओपनिंग के बाद अब भाईजान अपनी अगली फिल्म 'इंशाअल्लाह' की तैयारियों में जुट गए हैं. इंशाअल्लाह में सलमान खान के साथ बॉलीवुड एक्ट्रेस आलिया भट्ट नजर आएंगी.